ନୟାଗଡଃ ପରୀ ହତ୍ୟା ମାମଲାରେ ଏସଆଇଟି ଦ୍ୱାରା ଅଭିଯୁକ୍ତର ଭିଡିଓ ଭାଇରାଲକୁ ନେଇ ବର୍ଷିଲା ବିଜେପି । ଏସଆଇଟି ଓ ରାଜ୍ୟ ସରକରଙ୍କୁ ସିଧାସଳଖ ଟାର୍ଗେଟ କରିଛନ୍ତି ବିଜେପି ସାଧାରଣ ସଂପାଦିକା ଲେଖାଶ୍ରୀ । ବାରମ୍ବାର ଏସଆଇଟିର ଡାଟା ଲିକ ହେଉଛି । ତାଙ୍କ ପ୍ରଥମ STATUS ରିପୋର୍ଟ ମଧ୍ୟ କିଛିଟା ଗଣମାଧ୍ୟମକୁ ଦିଆଯାଇଥିଲା ।
ବିଧାନସଭାରେ କିଛି ମହତ୍ୱପୂର୍ଣ୍ଣ ପ୍ରସଙ୍ଗରୁ ନଜର ହଟାଇବାକୁ ଏପରି କରାଯାଉଥିବା କହିଛନ୍ତି ଲେଖାଶ୍ରୀ । ଏସଆଇଟି ତଦନ୍ତକୁ ବାଟବଣା କରୁଛି । ଭିଡିଓ ଲିକ୍ କରାଯାଇ ଅସଲ ଅଭିଯୁକ୍ତକୁ ଘଣ୍ଟ ଘୋଡାଯାଉଛି । ରାଜ୍ୟ ସରକାର ମଧ୍ୟ ବିଭିନ୍ନ ଏଜେନ୍ସି ଦ୍ୱାରା ଏହାକୁ ଘଣ୍ଟ ଘୋଡାଉଛନ୍ତି । ଗତକାଲି ମଧ୍ୟ ପରୀ ମା ଏସଆଇଟି ତଦନ୍ତ ଉପରେ ପ୍ରଶ୍ନବାଚୀ ସୃଷ୍ଟି କରିଛନ୍ତି ।
ଘଟଣାରେ ଯେଉଁମାନେ ଅଭିଯୁକ୍ତ ବିରୋଧରେ ପ୍ରମାଣ ଦେଇଛନ୍ତି ସେମାନେ ଏହି ଘଟଣାରେ ସମ୍ପୃକ୍ତି ଥିବାର ଅଭିଯୋଗ ଆଣିଛନ୍ତି ପରୀ ମାଆ । ଯଦୁପୁର ନାବାଳିକାକୁ ନ୍ୟାୟ ମିଳିବା ଦରକାର । ଏହାକୁ ଯେତେ ଘଣ୍ଟଘୋଡାଇଲେ ବି ସତ୍ୟ ସାମ୍ନାକୁ ଆସିବ । ପରୀ ବାପା, ମାଆ ଯେଉଁମାନଙ୍କ ନାଁ ନେଉଛନ୍ତି ସେମାନଙ୍କୁ ତଦନ୍ତ ପରିସରଭୁକ୍ତ କରିବା ଆବଶ୍ୟକ ବୋଲି ଲେଖାଶ୍ରୀ କହିଛନ୍ତି ।
